**27.04.2022**

**COMUNICAT DE PRESĂ**

**AJOFM ILFOV organizează Bursa Generală a Locurilor de Muncă**

Agenţia Judeţeană pentru Ocuparea Forţei de Muncă (AJOFM) ILFOV anunţă organizarea, după doi ani de pandemie, a evenimentului “*Bursa Generala a locurilor de munca – 2022”*. Obiectivele principale ale evenimentului sunt creşterea gradului de ocupare pentru toate categoriile de persoane aflate în căutarea unui loc de muncă şi crearea de noi oportunităţi pentru angajatori în identificarea potenţialilor viitori angajaţi, care prin experienţa şi abilităţile lor pot contribui la succesul activităţii economice.

Astfel, la Bursa Generală sunt așteptați să participe toți angajatorii care au nevoie de forță de muncă. Mai mult, la acest eveniment pot participa inclusiv refugiații ucraineni care au decis să rămână pe teritoriul județului ILFOV. De reținut este și faptul că Bursa Generală a Locurilor de Muncă este o măsură activă destinată corelării cererii și ofertei locurilor de muncă, care vine în sprijinul celor care se află în căutarea unui loc de muncă. De aceea, angajatorii care doresc să participe la această acțiune sunt rugați să comunice, în scris, oferta de locuri de muncă, până în data de 19 mai 2022. Pentru transmiterea ofertei de loc de muncă și relații suplimentare, persoanele interesate se vor adresa Agenției Județene pentru Ocuparea Forței de Muncă ILFOV la adresa de email ajofm.if@anofm.gov.ro, nr. de telefon 021.332.37.08.

Evenimentul Bursa Generală a locurilor de muncă – 2022” se va desfăşura vineri, 20 mai 2022, începând cu ora 09.00 în cadrul Instituţiei Prefectului Judeţului Ilfov, Strada Smârdan, nr.3, sector 3, Bucuresti.

Participarea la acest eveniment este gratuită.

 **Agenția Județeană pentru Ocuparea Forței de Muncă Ilfov**